4. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 33320 της 3/13 Μαΐου 1957 Περί συστάσεως Επιτροπής άρθρ. 12 παρ. 1 Ν.Δ. 3523/1956 Έχοντες υπ’ όψιν τας διατάξεις της παρ. 1 του άρθρ. 12 του Ν.Δ. 3523/1956 «περί οργανώσεως της διανομής της ηλεκτρικής ενεργείας», αποφασίζομεν: Σύστασις Επιτροπής Άρθρ.1.-«1.Συνιστάται Επιτροπή αποτελουμένη: «1)Εκ δύο ανωτέρω Δημοσίων υπαλλήλων. 2)Εξ ενός Διευθυντού της Δ.Ε.Η.». Η σύνθεσις της ανωτέρω Επιτροπής, τροποποιηθείσα δια των υπ’ αριθ. 45549/15778 της 17/30 Ιουν. 1961 και 91870/3780 της 16/29 Δεκ. 1961 αποφ. Υπ. Βιομηχανίας, ετροποποιήθη εκ νέου ως άνω δια του άρθρ. 1 Β.Δ. 443/1965 ανωτ. σελ. 32,11). Η Επιτροπή αύτη καταργείται μετά εν έτος από της ισχύος του Β.Δ. 443/1965. 2.Παρισταμένης προς τούτο ανάγκης δια νεωτέρων αποφάσεων ημών θέλουν ορισθή και άλλαι Επιτροπαί της αυτής ως ανωτέρω συνθέσεως. Αίτησις ΔΕΗ Άρθρ.2.-1.Κατά την ανάληψιν της εξυπηρετήσεως υπό της ΔΕΗ ωρισμένης περιοχής, μετά την συμφώνως προς τας διατάξεις του Ν.Δ. 3523/1956 εξαγοράν ή αναγκαστικήν απαλλοτρίωσιν των εγκαταστάσεων της εξυπηρετούσης την περιοχήν ταύτην ηλεκτρικής επιχειρήσεως ή εκμεταλλεύσεως, προκειμένου η ΔΕΗ να προσλάβη προσωπικόν εις την περιοχή ταύτην προς κάλυψιν των εκ του Ν.Δ. 3523/1956 αναγκών αυτής, ανακοινοί εις την Επιτροπήν ητιολογημένως τους παρ’ αυτής επιλεγέντας μεταξύ των υπηρετούντων εις την τοπικήν επιχείρησιν ή εκμετάλλευσιν και αιτείται την σύμφωνον γνώμην της Επιτροπής. 2.Η αίτησις της ΔΕΗ υποβάλλεται δια του Προέδρου της Επιτροπής, εις αυτήν δ’ αναγράφονται αι δημιουργηθείσαι εκ της εφαρμογής του Ν.Δ. 3523/ 1956 εις την περιοχήν ταύτην υπηρεσιακαί ανάγκαι, εν σχέσει δε προς τους επιλεγέντας προς πρόσληψιν τα ακόλουθα στοιχεία: α)Ονοματεπώνυμον και όνομα πατρός. β)Τόπος και έτος γεννήσεως. γ)Ειδικότης. δ)Γραμματικαί γνώσεις και λοιπά προσόντα (ειδικά πτυχία ή άδειαι Υπουργείου). ε)Έτη υπηρεσίας παρ’ ηλεκτρική επιχειρήσει ή εκματαλλεύσει και έτη προϋπηρεσίας παρ’ ετέρα ομοειδεί επιχειρήσει. Εν περιπτώσει μεταβολής της ειδικότητος, δέον ν’ αναγράφωνται τα έτη προϋπηρεσίας κεχωρισμένως δι’ εκάστην των ειδικοτήτων υφ’ ας υπηρέτησεν. ς)Οικογενειακή κατάστασις. ζ)Αι πάσης φύσεως αποδοχαί αναλυτικώς. η)Ασφαλιστικόν καθεστώς. θ)Τυχόν ιδιότης ως αναπήρου πολέμου ή υπαγωγή αυτού εις τινα των κατηγοριών του άρθρ. 1 του Α.Ν. 1836/1951, ή τυχόν ιδιότης ως θύματος πολέμου, ως υπαγομένου κατά το Ζ΄ Ψήφισμα εις την Εθνικήν Αντίστασιν ή ως πολυτέκνου. ι)Οιαδήποτε πληροφορία ην ήθελε συγκεντρώσει η ΔΕΗ περί υγείας, ήθους, ικανότητος, πείρας και ειδικών προσόντων. 3.Εις την αίτησιν επισυνάπτεται επίσης πίναξ του υπηρετούντος προσωπικού εις την ηλεκτρικήν επιχείρησιν ή εκμετάλλευσιν, την εξυπηρετούσαν την δι’ ην η προτεινομένη πρόσκλησις περιοχήν, κατά τον χρόνον της υπό της Δ.Ε.Η. αναλήψεως της εξυπηρετήσεως της περιοχής ταύτης, εις ον πίνακα αναγράφονται τα αυτά ως ανωτέρω στοιχεία. Τόπος και χρόνος συνεδριάσεων. Άρθρ.3.-1.Η Επιτροπή συνέρχεται τη εγγράφω προσκλήσει του Προέδρου αυτής εντός πέντε ημερών από της εγχειρίσεως της κατά το άρθρ. 2 αιτήσεως της ΔΕΗ, συνεδριάζει δε την εν τη προσκλήσει αυτού οριζομένην ημέραν και ώραν. 2.Η Επιτροπή συνεδριάζει εν Αθήναις και εν τω καταστήματι του Υπουργείου Βιομηχανίας. Εφ’ όσον κρίνη τούτο αναγκαίον, η Επιτροπή δύναται να ορίση τόπον συνεδριάσεως και εκτός των Αθηνών. Απόφασις Άρθρ.4.-1.Δια της αποφάσεως αυτής η Επιτροπή διατυπώνει ητιολογημένως την γνώμην αυτής επί της προτάσεως της ΔΕΗ. 2.Αι αποφάσεις της Επιτροπής λαμβάνονται κατά πλειοψηφίαν των μελών αυτής. 3.Η επιτροπή υποχρεούται να εκδίδη την απόφασιν αυτής εντός είκοσι το βραδύτερον ημερών από της εγχειρίσεως της αιτήσεως της ΔΕΗ. Πρακτικά Άρθρ.5.-Περί των συνεδριάσεων της Επιτροπής και των ληφθεισών αποφάσεων τηρούνται πρακτικά. Ταύτα αναγιγνώσκονται και την επομένην συνεδρίασιν, μετά δε την επικύρωσιν αυτών υπό της Επιτροπής υπογράφονται παρά του προέδρου και του γραμματέως. (Αντί της σελ. 224,59(β) Σελ. 224,59(γ) Διανομή Ηλεκτρικής Ενέργειας 13.Δ.θ.4 Γραμματεύς Άρθρ.6.-«1.Καθήκοντα Γραμματέως της Επιτροπής ασκεί υπάλληλος της Διευθύνσεως Ενεργείας εκ του Κλάδου Β6 οριζόμενος δι’ αποφάσεως του Υπουργού Βιομηχανίας». Η παρ. 1 τροποποιηθείσα αρχικώς δια της υπ’ αριθ. 45549/15778 της 17/30 Ιουν. 1961 αποφ. Υπ. Βιομηχανίας αντικατεστάθη εκ νέου ως άνω δια της υπ’ αριθ. 91870/3780 της 16/29 Δεκ. 1961 (ΦΕΚ Β΄ 461) ομοίας. 2.Ο γραμματεύς παρίσταται κατά τας συνεδριάσεις της επιτροπής, είναι δε υπεύθυνος δια την σύνταξιν και υπογραφήν των πρακτικών, την γνωστοποίησιν των αποφάσεων της Επιτροπής και την εν γένει διεξαγωγήν της αλληλογραφίας αυτής. Ούτος επικουρείται εις το έργον του υπό βοηθητικού προσωπικού τιθεμένου εις την διάθεσιν αυτού παρά της ΔΕΗ. 3.Ο γραμματεύς επικυροί δια της υπογραφής αυτού τα εκδιδόμενα παρά της επιτροπής αντίγραφα, αποσπάσματα και λοιπά έγγραφα. Αποζημίωσις Άρθρ.7.-1.Εις τα εκ δημοσίων υπαλλήλων μέλη της Επιτροπής καταβάλλεται αποζημίωσις έναντι εξόδων κινήσεως εκ δραχμών τριακοσίων κατά συνεδρίασιν, εις δε τον γραμματέα εκ δραχμών διακοσίων κατά συνεδρίασιν. 2.Εν περιπτώσει μετακινήσεως της Επιτροπής εκτός των Αθηνών καταβάλλονται επιπροσθέτως τα έξοδα ταξειδίου και ημερησία εκτός έδρας αποζημίωσις, οριζομένη προκειμένου μεν περί των μελών της Επιτροπής ίση προς την των διευθυντών της ΔΕΗ, προκειμένου δε περί του γραμματέως ίση προς την των προϊσταμένων υπηρεσίας της ΔΕΗ. 3.Αι κατά τας παρ. 1 και 2 αποζημιώσεις και έξοδα βαρύνουν την ΔΕΗ, καταβάλλονται δε βάσει αποδείξεων των δικαιούχων θεωρηθεισών υπό του προέδρου της Επιτροπής. Παράδοσις αρχείου Άρθρ.8.-Μετά την λήξιν των εργασιών της Επιτροπής τα πρακτικά και το αρχείον των εγγράφων της Επιτροπής θέλουσι παραδοθή παρά του προέδρου αυτής επί αποδείξει εις το Αρχείον του Υπουργείου της Βιομηχανίας, το οποίον θέλει επιμεληθή της διαφυλάξεως αυτών. Από της τοιαύτης παραδόσεως, της εκδόσεως αντιγράφων επιμελείται η υπηρεσία διεκπεραιώσεως του Υπουργείου Βιομηχανίας. Η παρούσα απόφασις θέλει δημοσιευθή δια της Εφημερίδος της Κυβερνήσεως. Σελ. 224,60(γ) 13.Δ.θ.4 Διανομή Ηλεκτρικής Ενέργειας 